Video: Geen teken van vermiste vliegtuigwrak ondanks “voorwerp van belang”Skermskoot uit die video ‘n Video volg onderaan die berig. Tony Abbott, eerste minister van Australië, het Woensdag gesê die soekspan moet weer besin oor sy strategie, nadat geen wrakstukke nog van die vermiste vliegtuigwrak van Malaysia Airlines opgespoor is nie. Die vliegtuig het op 8 Maart, een uur nadat hy van Kuala Lumpur opgestyg het, met 239 mense aan boord, verdwyn. Die soektog is moontlik reeds die duurste soektog ooit in lugvaartgeskiedenis, maar Abbott het bevestig die internasionale poging sal nie taan nie. ŉ Afstandbeheerde duikboot van die Amerikaanse vloot, die Bluefin 21, het reeds ongeveer 80% van die huidige soekgebied gefynkam vir die wrak van die Boeing 777. Die Bluefin 21 skep ook ŉ 3D-sonarkaart van die seebodem, maar niks van belang is tot dusver opgespoor nie. Die soekgebied is 1 548 km noordwes van Perth. Die soekgebied val binne ŉ 310 vierkante kilometer-gedeelte van die oseaan en is bepaal deur die laaste seine wat moontlik van Vlug MH370 se vlugopnemer ontvang is. Intussen het die Maleisiese regering aangedui dat hy binnekort doodsertifikate vir die vermiste persone wil uitreik. Die familielede van die passasiers het dié besluit ten sterkste veroordeel. “Ons, die familielede van MH370, glo dat hulle geen reg het om dié saak af te handel voordat daar nie uitsluitlike bewyse is dat die vliegtuig neergestort het sonder enige oorlewendes nie,” het die groep, United Families of MH370, in ŉ verklaring gesê. ŉ “Voorwerp van belang” het ook intussen aan die kus suid van Perth uitgespoel, taamlik ver van waar die soektog op die see-oppervlak plaasvind. “Hoe langer ons die foto’s bestudeer, hoe minder opgewonde is ons dat dit dalk ‘n deel van die vermiste vliegtuig kan wees,” het een van die ondersoekbeamptes egter gesê. Die Maleisiese owerhede het intussen ook gesê dit is “tegnies moontlik” dat die vliegtuig op land kon geland het, en iewers versteek aangehou word. So ‘n kans word as byna nul beskou omdat dit ondenkbaar is dat almal betrokke sou swyg terwyl altesaam 22 lande by die soektog daarna betrokke is. Bron: SAPA, CNN Lees ook: Geen verdere seine van vermiste vliegtuigwrak Seine is van vermiste vliegtuig Seine van vlugopnemer weer opgespoor Chinese skip kry sein in Indiese Oseaan Vermiste vliegtuig: ‘n Stryd teen tyd Raaisel oor vermiste vliegtuig dalk nooit opgelos Voorwerpe nié deel van vermiste vliegtuigwrak Nuwe soekgebied vir vermiste vliegtuig Soektog na vermiste vliegtuigwrak duur voort Malaysia Airlines betuig meegevoel met naasbestaandes Vermiste vliegtuig het neergestort; almal aan boord oorlede Vermiste vliegtuig: Noodvergadering belê Vermiste vliegtuig: Frankryk verskaf ook satellietbeelde Vermiste vliegtuig: Nog satellietbeelde van drywende voorwerpe Nog geen teken van wrakstukke van vermiste vliegtuig Wrakstukke van vermiste vliegtuig moontlik gevind Maleisië sê vermiste vliegtuig is gekaap Maleisië ontken vermiste vliegtuig het aanhou vlieg Olieboor-werker sê hy het vermiste vliegtuig gesien Vermiste Boeing: Passasiers se selfone lui; vliegtuig steeds soek Vermiste Boeing: “Vreemde voorwerp” opgemerk Misterie om verdwene Maleisiese passasierstraler verdiep Vermiste Boeing dalk gekaap Vermiste vliegtuig het in see gestort; 239 vermis, bevestig Viëtnam Boeing met 239 passasiers vermis